Apstiprināts ar

 BJC „Jaunība” direktores

 2022.gada 25.aprīļa rīkojumu nr.31-p

**Daugavpils skolēnu rogainings**

**NOLIKUMS**

**Rogainings** ir orientēšanās sporta komandu sacensības, kur komandas pārvietojas apvidū un noteiktā laika periodā brīvi izvēlētā secībā apmeklē apvidū izvietotus kontrolpunktus, kuriem piešķirtas noteiktas vērtības, cenšoties savākt pēc iespējas vairāk punktu noteiktajā laikā. Distancē komanda pārvietojas kopā (ne tālāk par 15m viens no otra) tikai ar kājām, navigācijai izmantojot tikai mehānisko kompasu, pulksteni un sacensību organizatoru izsniegto karti. Atzīmēšanās kontrolpunktos notiek izmantojot elektroniskās atzīmēšanās sistēmu “SportIdent” un uzņemtajām komandas kopbildēm (selfijiem).

 **Vairāk par rogainingu:** <http://rogaining.lv/>

**ORGANIZĒ** BJC „Jaunība” sporta nodaļa

 Galvenais tiesnesis Anastasija Smoļakova, tālr. 29846908

 Galvenā sekretāre Ļubova Pavļukova, tālr. 26318610

**MĒRĶI:**  Daugavpils Cietokšņa teritorijas iepazīšana.

 Iepazīstināt jauniešus ar rogaininga disciplīnu.

 Noteikt labākās skolu komandas.

**LAIKS**  2022.gada 25. maijā

Reģistrācija līdz 14.00

Dalībnieku instruktāža 14.15

Karšu izdalīšana, plānošana 14.30

Kopējais komandu starts 15.00

Finišs 16.00

Dalībnieku apbalvošana 16.30

**VIETA** Daugavpils Cietoksnis, Daugavas iela 34 (piebraukšana no Daugavas ielas stāvvietas pretī Nikolaja vārtiem)

**DALĪBNIEKI** Latgales reģiona skolu, ārpusskolas ietāžu, jaunsargu, kā arī brīvi sastādītas komandas.

 Dalībnieki dalās divās vecuma grupās:

1. **6.-8.kl**. (jaunākā grupa)
2. **9.-12.kl. un vecāki** (vecākā grupa)

**Komandas sastāvā 4 cilvēki, vismaz 1 meitene**.

Komandai jāņem distancē uzlādēts mobilais telefons.

**SACENSĪBU GAITA**

Cietokšņa teritorijā tiks izvietoti 20-30 kontrolpunkti (KP), katram no kuriem tiks piešķirta punktu vērtība, kas tiks iekodēta KP numura pirmajā ciparā pēc sekojoša principa: 21-29 KP=2 punkti, 31-39 KP= 3 punkti utt.

Komandas uzdevums ir noteiktā laika intervālā **(1 stunda)** apmeklēt un atzīmēties pēc iespējas vairāk kontrolpunktos ar lielāko punktu vērtību. KP tiks izvietoti viegli atrodamās un pieejamās vietās.

Komandām tiks dotas 30 minūtes, lai sagatavotos un izplānotu savu marštutu. Komandas startē vienlaicīgi. Distancē komandas dalībnieki nedrīkst dalīties, **katru KP ir jāapmeklē visiem dalībniekiem** – pie katra no KP komandai ir jāuzņem selfijs, kurā ir **skaidri redzama visa komanda un konkrētā kontrolpunkta atrašanās vieta.**

**Vērtēšana Uzvar komanda ar lielāko punktu skaitu.**

Komandas ar vienādu punktu skaitu tiek vērtētas pēc ātrākā laika distancē.

**APBALVOŠANA** 1.-10.vietas apbalvos ar diplomiem un suvenīriem.

 1.-3. vietas apbalvos ar kausiem.

**PIETEIKUMI** **Iepriekšējie pieteikumi līdz 18. maijam** **23:59** elektroniski šeit:

 [**https://ej.uz/daugrog**](https://ej.uz/daugrog)

 **Katrai vecuma grupai ir jānoformē atsevišķs pieteikums.**

Labojumu un precizējumu gadījumā sazināties ar galveno sekretāri Ļubovu Pavļukovu pa tālr. 26318610

 Vārdiskie pieteikumi ar ārsta vai pārstāvja parakstu par dalībnieku

 veselības stāvokli jāiesniedz sacensību dienā reģistrējoties.

**PapildUS informācija**

* Skolām ir iespēja pieteikt bezmaksas sagatavošanās atklāto nodarbību (dalībnieku skaitam ir jābūt 15-30 dalībnieku robežās). Ir iespēja organizēt nodarbību vienai skolai, vai apvienoties. Nodarbība notiks tuvākajā skolai pieejamajā kartē vai skolas teritorijā. Informācija pa tālr. 29846908
* Dalībnieki paši ir atbildīgi par savu fizisko sagatavotību dalībai sacensībās un veselības stāvokli.
* Piedaloties sacensībām dalībniekiem ir jāievēro Ceļu satiksmes noteikumi.
* Piesakoties sacensībām dalībnieki apliecina, ka neiebilst pasākuma laikā uzņemto fotogrāfiju un video materiālu izmantošanai mārketinga un reklāmas aktivitātēm.